# Albreĥto Habsburgo

### El Vikipedio

Ĉeĥio > Historiaj ŝtatestroj de Ĉeĥio > Albreĥto Habsburgo

Albreĥto Habsburgo (1437 – 1439) kiel romia imperiestro Albreĥto la 2-a

- li naskiĝis la 16-an de aŭgusto de 1397.
- gepatroj: Albreĥto la 4-a Aŭstria kaj Johanino Bavaria.
- reĝo romgermana, ĉiam pligrandiganto de la imperio, princo-elektisto kaj reĝo ĉeĥa, apostola reĝo hungara, kroatia, duko aŭstria, silezia kaj luksemburgia, margrafo moravia kaj lusatia.
- li parolis ĉeĥe, hungare, germane, latine.
- 1404 post morto de sia patro Albreĥto la 4-a li fariĝis duko aŭstria kiel Albreĥto la 5-a. Aŭstrio estis tiujare dividita inter la filoj de Albreĥto la 4-a. La sepjara Albreĥto fariĝis fondinto de albreĥta branĉo de Habsburgoj regantaj en Supra kaj Malsupra Aŭstrio kaj lia frato Leopoldo fondinto de branĉo leopolda reganta en Stirio, Karintio, Krajno kaj Tirolo.
- antaŭ 1422 geedziĝo al Elizabeto Luksemburgia. Elizabeto estis unusola filino de imperiestro Zigmundo la 1-a kaj heredontino de la luksemburgia imperio.
- 1422 Zigmundo konfidis al li la administradon de la moravia margrafujo.
- la 12-an de aprilo de 1432 naskiĝo de filino Anno (edzo Vilemo la 3-a).
- 1435 naskiĝo de filo Georgo (li mortis la 14-an de novembro de 1435).
- 1436 naskiĝo de filino Elizabeto (edzo Kazimiro la 4-a Jagello).
- la 27-an de decembro de 1437 li estis de katolika nobelaro elektita kiel ĉeĥa reĝo, sed husana parto elektis kiel ĉeĥa reĝo la polan reĝon Kazimiron la 4-an.
- la 1-an de januaro de 1438 li estis elektita kiel romia reĝo Albreĥto la 2-a. Al tiu ĉi dato li ankaŭ oficiale ekregis en la luksemburgia ŝtatgrupo. Tiutempe la luksemburgia imperio atingis la plej grandan grandecon. Albreĥto fariĝis reĝo hungara, sed batalo prepariĝis je la ĉeĥa krono. Proksimume tiutempe Dukolando luksemburgia ĉesis esti parto de landoj de Reĝlando ĉeĥa.
- la 21-an de januaro de 1438 en Prago estis subpremita ribelo kontraŭ habsburga reĝo.
- 1438 Albreĥto devis alfronti al ampleksa kamparana ribelo en Hungarujo.
- la 13-an de junio de 1438 Albreĥto Habsburgo alveturis Pragon kaj de tie li ekiris Silezion, kien komenciĝis koncentriĝi soldataro de Kazimiro la 4-a. Sed tiu havis tiutempe problemojn en Pollando kaj tial li kapitulacis la batalon kaj li revenis Krakovon. Albreĥto estis post tio agnoskita kiel reĝo ankaŭ en la ceteraj landoj de Reĝlando ĉeĥa.
- la 27-an de oktobro de 1439 Albreĥto la 2-a neatendite mortis je disenterio en la aĝo de kvardek du jaroj. Post kvar monatoj post tio anstataŭigis lin lia sekvanto Ladislao la 1-a, kio ŝanĝis nenion en fakto, ke en Bohemio kaj Hungario venis por kelke da jaroj senregado. Elizabeto Luksemburgia kiel romia, ĉeĥa kaj hungara reĝino-vidvino transloĝiĝis en Hungarujon, kie Johano Jiskra el Brandýs defendis ŝiajn interesojn. En Bohemio vivis en siaj urboj reĝino romia kaj ĉeĥhungara reĝino-vidvino Barboro Ceja (vidvino post imperiestro Zigmundo la 1-a). Albreĥto la 2-a apartenis inter tiujn regintojn, kiuj estis ne nur kapablaj regantoj, sed ankaŭ viroj, kiuj klopodis vivi honore kaj morale.

Elŝutita el "http://eo.wikipedia.org../../../a/l/b/Albre%C4%A5to_Habsburgo_7c22.html"

Kategorioj: Mortintoj en 1439 | Naskiĝintoj en 1397

##### Views

- Artikolo
- Diskuto
- Aktuala versio

##### Serĉu